সুদান ও দক্ষিণ সুদান- দুই দেশ : আফ্রিকার বৃহত্তম দেশ সুদান ভেঙে এখন দুইরাষ্ট্র। বিশ্ব মানচিত্রে নতুন দেশ দক্ষিণ সুদানের আত্মপ্রকাশ ঘটে ৯ জুলাই ২০১১। দেশটি বিশ্বের ১৯৫তম, জাতিসংঘ স্বীকৃত ১৯৩তম এবং আফ্রিকার ৫৪তম স্বাধীন রাষ্ট্র। স্বাধীন রাষ্ট্র হিসেবে আত্মপ্রকাশের লক্ষ্যে ২০১১ সালে ৯-১৫ জানুয়ারি দক্ষিণ সুদানে গণভোট অনুষ্ঠিত হয়। স্বাধীনতার পক্ষে ৯৮.৮৩% ভোট পড়লে ৯ জুলাই দক্ষিণ সুদান স্বাধীনতা ঘোষণা করে।